આજે મુંબઈ ઓફીસ માં લાસ્ટ દિવસ છે. અને કાલે સાંજે મુંબઈ માં પણ. જીંદગી ના ૧૮૮૭ દિવસ (૫ વર્ષ ને ૨ મહિના) મુંબઈ માં રહ્યો. ઘણું શીખવા નું મળ્યું, બહુ જ જાજા અનુભવ પણ થયા ( સારા અને ખરાબ પણ ). ઘણી બધી યાદો લઇ ને જઈ રહ્યો છું મુંબઈ ની, બહુ જ સારા મિત્રો અને શુભેચ્છકો પણ મળ્યા છે. ઓફીસ માં ટ્રાન્સફર મળી અને સાથે બહુ જ ટુંકો સમયગાળો મળ્યો નવી જગ્યા એ જોઈન કરવા નો. એટલે બધા મિત્રો ને શુભેચ્છકો ને મળવા નું શક્ય પણ નથી બન્યું એનો અફસોસ રહેશે. સામાન પણ બહુ જ બધો હતો, અડધો તો બે દિવસ પહેલા મારો મિત્ર આવ્યો હતો એની સાથે મોકલી દીધો હતો, એટલે હવે એટલી નીરાત છે. મુંબઈ માં ઘણા બધા રૂમ પાર્ટનર મળ્યા, જે હું તમને દરેક નો અલગ અલગ પરિચય કરાવીશ.